钦定古今图书集成/明伦汇编/交谊典/第031卷 > 书经 > 《虞书皋陶谟》
## 钦定古今图书集成/明伦汇编/交谊典/第031卷 > 书经 > 《虞书皋陶谟》

俊乂在官，百僚师师。百工惟时。

〈蔡传〉师师，相师法也。言百僚皆相师法，而百工皆及时以趋事也。“百僚”、“百工”，皆谓百官。言其人之相师则曰百僚，言其人之趋事则曰百工，其实一也。〈东莱书说〉众贤既进，犹有所当用心者，惟圣人乃能公天下以为心。降圣人一等，未必能免毫厘之私。若果有之，岂能递相观法，以兴事造业？则必分朋立党，反以害事。故咸事在官之后，必有以兴起其相师之风，而“钦哉惟时亮天工”可也。“百僚师”师，有僚友之义，故曰“僚。”